section_heading: Karijera
paragraph_text: 1999. godine pridružio se glumačkoj ekipi televizijske serije Zapadno krilo u kojoj je glumio osobnog pomoćnika Predsjednika SAD-a Josiaha Bartleta (Martin Sheen). Tijekom šeste sezone, njegov lik - Charlie Young - postao je asistent zamjenika predstojnika ureda. Hill je glumio u seriji punih šest sezona nakon čega je odlučio otići, početkom sedme sezone (rujan 2005.) kako bi nastupio u Pilot epizodi televizijske serije Psych koja je imala premijeru 7. srpnja 2006. Međutim, nakon što je NBC objavio da će Zapadno krilo završiti u svibnju 2006., Hill se vratio te sedmu sezonu odradio do kraja.